Sheldon Brookbank

Sheldon Brookbank (s. 3. lokakuuta 1980 Lanigan, Saskatchewan, Kanada) on kanadalainen ammattilaisuransa lopettanut jääkiekkopuolustaja. Hän pelasi urallaan 351 NHL-liigassa. Kaudella 2015–2016 hän edusti Rauman Lukkoa. Brookbank pelasi oikealta ja oli rooliltaan niin kutsuttu kovanaama.

Ura
Brookbankia ei varattu NHL:ään. Hän pelasi kauden 2000–2001 Saskatchewanin paikallisessa juniorisarjassa SJHL:ssä. Brookbank valittiin kauden päätteeksi sarjan parhaaksi puolustajaksi. Hän pelasi seuraavan kauden lähinnä ECHL-joukkue Mississippi Sea Wolvesissa, mutta sai peliaikaa myös AHL-joukkue Grand Rapids Griffinsistä kuuden ottelun verran. Brookbank pelasi seuraavan kauden kokonaan Griffinsissä.

Kaudeksi 2002–2003 Brookbank siirtyi vapaana agenttina Mighty Ducks of Anaheimin organisaatioon. Hän ei vielä debytoinut NHL:ssä ja pelasi AHL:ää Cincinnati Mighty Ducksissa vuodet 2003–2005. Seuraavat kaksi vuotta Brookbank pelasi Nashville Predatorsin farmijoukkue Milwaukee Admiralsissa. Admiralsissa Brookbank loisti myös kiekollisena. Hän teki kaudella 2005–2006 35 pistettä ja kaudella 2006–2007 Brookbank voitti AHL:n puolustajien piste- ja syöttöpörssin tehoilla 15+38=53. Hänet valittiin kauden päätteeksi parhaaksi puolustajaksi ja ensimmäiseen tähdistökentälliseen. Brookbank teki kauden aikana myös NHL-debyyttinsä ja pelasi Predatorsin riveissä kolme ottelua tehden niissä yhden syöttöpisteen.
pienoiskuva|right|Vielä New Jersey Devilsin paidassa pelaava Sheldon Brookbank (valkoinen paita) tappelee Washington Capitalsin Donald Brashearin kanssa.
Heinäkuussa 2007 Brookbank teki sopimuksen Columbus Blue Jacketsin kanssa. Joukkue kuitenkin asetti hänet siirtolistalle jo ennen, kuin Brookbank pelasi ainuttakaan runkosarjaottelua organisaatiossa. Lokakuussa 2007 New Jersey Devils nappasi hänet riveihinsä. Brookbankille kausi 2007–2008 oli ensimmäinen täysi NHL:n puolella. Hän teki 44 ottelussa tehot 0+8=8 ja pelasi farmijoukkue Lowell Devilsissäkin yhden ottelun. Brookbank kaupattiin helmikuussa 2009 Anaheim Ducksiin vaihdossa David MacIntyreen. Ducksissa hän teki myös ensimmäisen NHL-maalinsa ja keräsi loppukevään 2009 aikana tehot 1+3=4.

Brookbank siirtyi kaudeksi 2012–2013 Chicago Blackhawksin riveihin tekemällä kahden vuoden sopimuksen.

Marraskuussa 2015 Brookbankin ilmoitettiin siirtyvän Suomeen, Rauman Lukkoon loppukauden mittaisella sopimuksella.

Muuta
Brookbankin isoveli on myös NHL:ssä pelannut Wade Brookbank, joka edusti kaudella 2010–2011 Chicago Blackhawksin farmijoukkue Rockford IceHogsia. Veljesten serkku on yli 1000 NHL-ottelua pelannut Geoff Sanderson.

Tilastot
 1999–2000  Humbold Broncos  SJHL  59  13  29  42  240  –  –  –  –  – 2000–2001  Humbold Broncos  SJHL  59  14  35  49  281  –  –  –  –  – 2001–2002  Mississippi Sea Wolves  ECHL  62  8  21  29  137  10  1  4  5  27   Grand Rapids Griffins  AHL  6  0  1  1  24  –  –  –  –  – 2002–2003  Grand Rapids Griffins  AHL  69  2  11  13  136  15  1  3  4  28 2003–2004  Cincinnati Mighty Ducks  AHL  74  2  9  11  216  9  0  2  2  20 2004–2005  Cincinnati Mighty Ducks  AHL  60  1  11  12  181  11  0  0  0  40  2005–2006  Milwaukee Admirals  AHL  73  9  26  35  232  21  1  8  9  49 2006–2007  Milwaukee Admirals  AHL  78  15  38  53  176  4  0  0  0  6    Nashville Predators  NHL  3  0  1  1  12  –  –  –  –  – 2007–2008  Lowell Devils  AHL  1  0  0  0  5  –  –  –  –  –    New Jersey Devils  NHL  44  0  8  8  63  –  –  –  –  –  2008–2009  New Jersey Devils  NHL  15  0  0  0  25  –  –  –  –  –   Anaheim Ducks  NHL  29  1  3  4  51  13  0  0  0  18 2009–2010  Anaheim Ducks  NHL  66  0  9  9  114  –  –  –  –  – 2010–2011   Anaheim Ducks  NHL  40  0  0  0  63  4  0  0  0  14 2011–2012   Anaheim Ducks  NHL  80  3  11  14  72  –  –  –  –  – 2012–2013   Chicago Blackhawks  NHL  26  1  0  1  21  1  0  0  0  0 2013–2014   Chicago Blackhawks  NHL  48  2  5  7  52  7  0  2  2  0 2014–2015   Ak Bars Kazan  KHL  35  3  4  7  37  9  1  0  1  4 2015–2016   Rauman Lukko  SML  38  1  3  4  65  4  0  0  0  4 2016–2017   Cleveland Monsters  AHL  6  0  1  1  2  –  –  –  –  – 8 kautta  yhteensä  NHL  351  7  37  44  473  25  0  2  2  32

Lähteet

 Viitteet 

Luokka:Kanadalaiset jääkiekkoilijat
Luokka:Vuonna 1980 syntyneet
Luokka:Elävät henkilöt